**Plán kontrolnej činnosti hlavného kontrolóra na 2. polrok 2017**

V súlade s príslušnými ustanoveniami zákona č. 369/1990 Zb. o obecnom zriadení v znení neskorších predpisov predkladám Obecnému zastupiteľstvu obce Veľká Franková návrh plánu kontrolnej činnosti na 2. polrok 2017.

**KONTROLNÁ ČINNOSŤ**

1. Kontrola účtovných dokladov a finančných operácií obce zameraná na overenie hospodárnosti, efektívnosti, účinnosti a účelnosti pri nakladaní s verejnými financiami a majetkom obce

2. Kontrola vedenia pokladne a dodržiavania súvisiacich predpisov

3. Kontrola miestnych daní a poplatkov v nadväznosti na VZN obce

4. Kontrola úverového zaťaženia obce - dodržanie podmienok uvedených v § 17 ods. 6 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov

**Ostatné úlohy:**

1. Kontroly vykonávané na základe uznesení Obecného zastupiteľstva obce Veľká Franková
2. Kontroly vykonávané z vlastného podnetu na základe poznatkov, o ktorých sa hlavný kontrolór obce dozvedel pri výkone svojej činnosti

Poradie jednotlivých kontrol plánu kontrolnej činnosti nemusí byť dodržané. Do plánu kontrolnej činnosti môžu byť zahrnuté ďalšie objektívne kontroly vyplývajúce z kontrolnej činnosti alebo požiadaviek obecného zastupiteľstva, čo môže spôsobiť časový posun plánovaných kontrol do ďalšieho kontrolného obdobia.

Vo Veľkej Frankovej, 23.6.2017

Ing. Mária Skrinská

hlavný kontrolór obce